fi fi fi fi en en fi fi fi fi fi fi fi fi da fi fi fi fi fi fi fi fi fi fr fi fr fi fi fi fi fi fi sl fi fi en fi fi fi fi fi fi uk fi fi fi fi fi fi fi fi fi fi fi fi pt sl fi de fi fi fi fi fi fi fi fi fi fi da fi fi fi fi fi fi fi fi fi fi fi fi da cs fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi en fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Halusin tulla jakamaan tänne vähän meidän joulutunnelmia. En hirveästi ottanut joulunvietosta sellaisia kuvia, joita voisi tänne blogiin laittaa, mutta tässä kuitenkin muutamia. Meillähän A jo heti lauantaina herätessään totesi "äiti, minua jännittää". Piti hänelle sitten kertoa, että jouluaatto on vasta maanantaina. Oltiin etukäteen laitettu lahjat jo kuusen alle ja lapset toki oli niin malttamattomina, että lähdettiin vielä sunnuntaina käymään Keskisen kyläkaupassa Tuurissa. Lähinnä siis sen takia, että saataisiin lapsille jotain muuta ajateltavaa.
Aattona sitten heräilimme seitsemän jälkeen ja aamusaunassa olimme yhdeksän aikoihin. Lapset katselivat joulupukin kuumalinjaa ja itse tein jouluruokaa. Meillä ei tänä vuonna ollut ollenkaan joulukinkkua, koska ei yleensä ehditä sitä syömään, joten kinkun korvasi lihapullat. Lapset ei hirveän hyvin syöneet jouluruokaa, mutta jotakin he maistelivat joka tapauksessa. Jouluruoan yhteydessä luimme myös jouluevankeliumin tällä kertaa lasten raamatusta.
Jouluruoan jälkeen avasimme lahjat. Me olimme itse ostaneet vanhemmille lapsille kolme pakettia (nuorimmalle yhden paketin) ja sen lisäksi meidän kuusen alla oli lahjoja mun tädiltä. Mä ostin Timolle myös kolme lahjaa, jotka tiesin olevan hänelle tarpeellisia. Itse sanoin, etten tarvitse lahjoja, enkä osannut mitään edes toivoa, koska en tällä hetkellä tarvitse mitään.
Ostettiin tuossa pari viikkoa sitten uusi auto, joten se saikin toimia mun joululahjana, koska en ole R:n syntymän jälkeen päässyt liikkumaan juuri missään lasten kanssa. En itse ainakaan näin aikuisena välttämättä tarvi lahjoja vaan se lasten ilo ja jännitys on jo tarpeeksi ihanaa seurattavaa. Ehkä sitä muutenkin nykyään arvostaa enemmän tarpeellisia tai muuten käyttöön tulevia lahjoja kuten et jos tarvittais uusia astioita, vaatteita tai ihan vaikka jotain syötävää tai itsetehtyä. Esimerkiksi mun veljen vaimo oli tehnyt meille itse mysliä ja se oli kyllä herkullista.♥
Heti lahjojen jaon jälkeen aloimmekin pakkaamaan, sillä lähdimme mun vanhempien luokse muutamaksi päiväksi. Siellä oli koko perhe koolla.♥ Söimme jouluruoan, avasimme lahjat ja lopuksi myöhään illalla kävimme vielä haudalla. Lapset eivät meinanneet rauhoittua illalla nukkumaan, sillä heillä oli ollut jännittävä ja erilainen päivä, mutta muuten oli kyllä ihana joulu läheisten ympäröimänä.♥
Category: joulu, lifestyle, oma elämä
Meillä oli poikamme nimiäisissä tarjolla jouluinen kakku nimittäin kinuski-puolukka-jäädykekakku, jota olen halunnut pitkään kokeilla. Nyt siihen tuli hyvä sauma ja voi että tää on kyllä hyvää!
Kakkuun tulee esimerkiksi kanelikinuskia, joulupipareita, puolukoita ja marenkia. Kakku on aika työläs - ei vaikea, mutta monivaiheinen. Se on kuitenkin sen arvoinen. Ja onhan tuo kakku niin upea, että ihan hyvin sopii esimerkiksi joulupöytään.
Ohje on Kinuskikissan -sivuilta, mutta voin laittaa reseptin suoraan myös tähän.
4 valkuaista (voit säästää keltuaiset täytteeseen)
1½ tl etikkaa (jätin itse pois)
1. Vatkaa valkuaiset kovaksi vaahdoksi. Vaahto on hyvä silloin, kun se ei putoa kulhon kääntäessä ylösalaisin.
2. Lisää sokeri vähitellen koko ajan vatkaten.
3. Siivilöi joukkoon maissitärkkelys. Lisää vaniljasokeri ja halutessasi etikka.
4. Piirrä leivinpaperiin irtopohjavuoan pohjan avulla halkaisijaltaan 24cm ympyrä, jonka sisään levitä marenki. Jätä n. 1cm leviämisvara.
5. Jos et omista kiertoilmauunia, niin joudut paistamaan marenkipohjat erikseen. Lämmitä tavallinen uuni 125 asteeseen ja paista marenkia n. 1h 45min-2h uunista riippuen. Marengin tulee olla kuivaa ja sen pitäisi jäähtyessään lähteä paperista suht helposti.
1. Lisää kattilaan kuohukerma, fariinisokeri ja kaneli.
2. Keitä pari minuuttia ja anna jäähtyä ainakin huoneenlämpöiseksi ennen kakun täyttämistä. Kinuskin voi myös valmistaa jo edellisenä päivänä jääkaappiin.
1.Laita liivatelehdet likoamaan kylmään veteen n.5-10 minuutiksi.
2. Vatkaa kuohukerma vaahdoksi.
3. Vatkaa toisessa kulhossa keltuaiset ja sokeri vaahdoksi.
4. Yhdistä vaahdot ja lisää vaniljasokeri.
5. Kuumenna vesi kattilassa ja liuota liivatelehdet veteen.
6. Lisää liivateseos täytteeseen ohuena nauhana koko ajan sekoittaen.
1. Ota irtopohjavuoka halkaisijaltaan 24cm ja leikkaa pohjalle leivinpaperi. Jos vuoka on matalempi versio, niin tee lisäreunaa leivinpaperista tai käytä reunakalvoa. Kakku nimittäin tulee vähän yli vuoasta, niin se pysyy paremmin kasassa lisäreunalla.
2. Lisää pohjalle ensimmäisenä toinen marenkipohjista.
3. Säästä n.10 piparkakkua kakun päälle ja murenna puolet jäljelle jäävistä piparkakuista marengin päälle. Mulla oli niin paljon pipareita, etten katsonut niin tarkkaan noita määriä vaan laitoin ihan silmämääräisesti.
4. Säästä jonkin verran puolukoita myös kakun päälle ja jäljelle jäävistä puolukoista ripottele puolet pipareiden kanssa. Itse käytin aika vähän puolukoita (n.100g) kakussa ja mielestäni sitä oli silti sopivasti joten oman maun mukaan!
5. Valuta lusikan avulla kanelikinuskia. (Muistathan jättää sitä kakun toiseen kerrokseen sekä vähän päälle koristeeksi)
6. Lisää puolet täytevaahdosta.
7. Toista edelliset kohdat eli täytevaahdon päälle marenki, piparit, puolukat, kanelikinuski sekä viimeisenä loput täytevaahdosta.
8. Koristele mielesi mukaan lopulla kanelikinuskilla ja pipareilla.
9. Laita kakku pakastimeen hyytymään vähintään 6-8 tunniksi. Ota kakku huoneenlämpöön n. tunti ennen tarjoilua ja ripottele lopuksi vielä jäisiä puolukoita kakun päälle.
Category: juhlat, leipominen, reseptit
Throwback style - Marraskuu 2011-2018
sunnuntai 2. joulukuuta 2018
Hei! Vaikka onkin jo vaihtunut joulukuu niin haluan vielä julkaista tämän marraskuun asuista koostuvan TB-style -postauksen, jossa esittelen teille kuinka mun tyyli on muuttunut seitsemässä vuodessa. Kerron myös pukisinko enää näitä asuja päälleni.
2011. Jaiks, kun oon ollu ihan eri näköinen mitä nykyään! Sinänsä tyyli ei ole hirveästi muuttunut, sillä edelleen käytän mekkoja ja sukkahousuja, mutta täytyy kyllä myöntää, että tätä asua en enää pukisi päälleni. Tässä on mielestäni vähän liikaa kaikkea - löytyy kaulakoru, silmälasit ja tissivyö. Lisäksi, vaikkei se kuvassa hirveän hyvin näy, niin sukkahousut oli leopardikuvioiset. Olin tähän aikaan hullaantunut kirpputoreista ja ostelin sieltä ihan mitä sattuun, koska halvalla sai. En sitten ehkä osannut yhdistää niitä parhaalla mahdollisella tavalla.
2012. Tämä asu on aika yksinkertainen - valkoinen neule ja mustat legginssit. Voisin jopa pukea tämän edelleen päälleni. En tosin omista enää tuota neuletta. Sekin oli kirppislöytö silloin aikanaan.
2013. Ensimmäisenä kiinnitin huomiota noihin mun hiuksiin - aivan järkyttävän väriset! Mutta niille on kyllä ihan luonnollinen selitys, sillä olin vaihtamassa hiusväriä tummasta vaaleaan enkä ole ikinä käyttänyt värinpoistoa... Itse asu on ihan jees, mutta farkut vaihtaisin korkeavyötäröisiin, niin tuon farkkupaidan leikkaus ei paljastaisi ihoa tuosta sivusta, niin voisin jättää topin sieltä alta pois. Nuo kengät oli kivat, mutta ne ei ollut mulla kauaa ehjänä. Nekin oli löydetty kirppikseltä, kun halvalla sai, eikä laatu ollut välttämättä niin hyvä. Nykyään katson paljon tarkemmin, mitä kirppiksiltäkin ostan. Tästä asusta mulla ei enää ole mitään jäljellä enkä tässä muodossa sitä päälleni pukisikaan.
2014. Tämä oli aikaa, kun odotin esikoistamme enkä pitänyt blogia, joten asukuvia ei juurikaan ollut. Olemme ottaneet kuitenkin raskauskuvia ja tämä asu oli ainoa, minkä marraskuulta löysin. Olen käyttänyt tuota samaa H&m:n pidempää tunikaa jokaisessa raskaudessa. Farkkupaita sopii asuun hyvin ja tuon vyön olin laittanut masua korostamaan. Pukisin edelleen päälleni.
2015. (Villatakki saatu blogin kautta) Tämä asu on kyllä kiva ja kaikki löytyy multa edelleen "nahka"legginssejä lukuunottamatta. Ne oli vähän liian isot joten myin ne eteenpäin ja ostin myöhemmin toiset pienempää kokoa, jotka mulla on kyllä vaatekaapissa. Voisin pukea tämän vielä päälleni.
2016. Seuraava asu onkin samalla villatakilla, mutta pelkän mustan sijasta olen lisännyt asuun viininpunaista, joka kyllä toimii. Voisin edelleen pukea tämän päälleni.
2017. Sitten vähän erilaisempaa asua korkeavyötäröisen kellohameen kanssa. Tässä asussa kyllä toimii mielestäni kaikki enkä muuttaisi siitä mitään. Kaikki löytyy multa kaapista ja voisin pukea tämän päälleni. Pitäisikin nyt raskauden jälkeen alkaa taas käyttämään näitä mun kellomekkoja!
2018. Uusimmassa asussa on vähän samoja elementtejä kuin aikaisempien vuosien asuissa. Tekonahkalegginssit, neuletakki, samat korkkarit ja väritykseltään mun ominta juttua eli viininpunaista, armeijan vihreää ja mustaa. Toimii! Näitä kuvia tulee myöhemmin lisää.
Category: asut, TB style
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Throwback style - Marraskuu 2011-2018
CopyRight © | Theme Designed By Hello Manhattan